Scandal la moaștele Cuvioasei Parascheva: "Venim aici cu gânduri bune, nu cred că trebuie să fim legitimaţi".
De la ora 13 la 18, decizia CNSU nu a fost respectată la Iaşi. Cei care au stat la rând la moaştele Cuvioasei Parascheva nu au fost legitimaţi. Racla cu moaştele sfinte a fost aşezată înapoi în catedrală, în jurul orei 22.
Ce se decide la București, nu se aplică la Iași -e morala după îmbulzeala de la moaștele Sfintei Parascheva.Declarațiile pelerinilor"Anul ăsta nu s-a stat mult la rând, chiar a fost super. Am auzit că astăzi nu se cer buletinele""Venim aici cu gânduri bune, nu cred că trebuie să fim legitimaţi pentru acest lucru""Am venit la Iaşi la slujbă şi după am înţeles că se primeşte şi din alte localităţi şi am venit de la autogară înapoi, m-am întors, ca să vin la sfintele moaşte. Dar schimbă legile de la o oră la alta, chiar aşa, asta e bătaie de joc de acuma"."Suntem o mână de oameni aici şi nu avem dreptul să ajungem şi noi? De ce atâta discriminare?"După 5 ore în care regulile au fost încălcate, s-au reintrodus restricțiile și a început scandalul.Din ordinul inspectorului şef al IPJ Iaşi pelerinilor li s-a cerut iar buletinul, sșa că numărul credincioşilor de la rând a scăzut la câteva sute. Și racla a fost aşezată înapoi în Catedrala Mitropolitană.Deși a refuzat să explice cine a permis intrarea tuturor pelerinilor, Jandarmeria a explicat că decizia a fost una care a scăpat Iașiul de un moment violent.În continuare, subiectul pelerinajelor e unul de dispută aprinsă între Biserica Ortodoxă și Guvern.IPS Teofan, Mitropolitul Moldovei şi Bucovinei: "Sfânta ne-a ajutat să fim aici în Duh şi în adevăr cei care nu au putut veni, în Duh şi în adevăr precum şi fiziceşte pe cei care au fost binecuvântaţi să fie locuitori ai Iaşului sau cei care au putut în după-amiaza acestei zile să se apropie de racla cu sfintele ei moaşte"În conflict a intrat și Klaus Iohannis. Șeful statului laic a explicat că Executivul ar fi trebuit să consulte Biserica înainte să interzică pelerinajele ca să combată răspândirea rapidă a Coronavirusului.Pelerinaje se fac și la alții, doar că arată diferit: La Mecca, musulmanii se roagă doar câte 6 mii în fiecare zi, cu distanță între ei.La fel se întâmplă și în Portugalia, la Fatima. Tot 6 mii de pelerini au accesul permis. În mod obișnuit ar fi fost 300 de mii.